TURISTIČKA ZAJEDNICA KVARNERA sa sjedištem u Opatiji, Ulica Nikole Tesle 2, koju zastupa direktorica dr. sc. Irena Peršić Živadinov (u daljnjem tekstu: TZ Kvarnera)

i

TURISTIČKA ZAJEDNICA sa sjedištem u (adresa sjedišta), koju zastupa direktor/direktorica Turističkog ureda (u daljnjem tekstu: TZ JLS)

i

PRUŽATELJ USLUGE SMJEŠTAJA U DOMAĆINSTVU,

gospodin/gospođa , adresa prebivališta (u daljnjem tekstu: iznajmljivač),

zaključili su dana sljedeći

UGOVOR BR.

O DODJELI OZNAKE KVALITETE **"KVARNER FAMILY"**

ČLANAK 1.

Ovim Ugovorom uređuju se međusobni odnosi TZ Kvarnera, TZ JLS i iznajmljivača vezani uz dodjelu oznake kvalitete "Kvarner Family” (u daljnjem tekstu: oznaka kvalitete).

ČLANAK 2.

"Kvarner Family" je projekt koji je pokrenula Primorsko-goranska županija, a provedbu prepustila Turističkoj zajednici Kvarnera u suradnji s turističkim zajednicama – članicama TZ Kvarnera.

Cilj projekta je podizanje kvalitete usluge turističke ponude obiteljskog smještaja, postizanje bolje tržišne prepoznatljivosti, promocija na turističkom tržištu, te organizacija zajedničkih programa edukacije i pokretanje zajedničkih programa obuke.

ČLANAK 3.

Oznaka kvalitete dodjeljuje se iznajmljivačima s područja Primorsko-goranske županije koji su iskazali zanimanje za dobivanjem te oznake, i to za sljedeće vrste objekata u domaćinstvu: soba u domaćinstvu, apartman u domaćinstvu, studio apartman u domaćinstvu, kuća za odmor u domaćinstvu, i kamp u domaćinstvu.

Oznaka kvalitete dodjeljuje se nakon utvrđivanja sukladnosti predmetnog objekta sa zadanim kriterijima za pristup sustavu "Kvarner Family" koji se nalaze u prilogu ovog Ugovora i čine njegov sastavni dio. Sukladnosti utvrđuje "TZ Kvarnera i TZ JLS – Povjerenstvo Kvarner Family" (u daljnjem tekstu: Povjerenstvo).

ČLANAK 4.

Nakon obavljenog uvida od strane Povjerenstva i utvrđivanja sukladnosti vrste objekta u domaćinstvu u vlasništvu iznajmljivača koji se sastoji od:

* (navesti vrstu objekta i kapacitet u kojem se pružaju ugostiteljske usluge smještaja u domaćinstvu), tom se objektu dodjeljuje oznaka kvalitete.

ČLANAK 5.

Iznajmljivač će standardiziranu oznaku kvalitete istaknuti na vidljivom mjestu na objektu u kojem se pružaju ugostiteljske usluge smještaja u domaćinstvu. Navedena oznaka kvalitete potvrđuje da objekt udovoljava minimalnim kriterijima za pristup sustavu "Kvarner Family".

Trošak nabave oznake kvalitete snosi iznajmljivač, koji tablu naručuje, postavlja i čuva prema uputama TZ JLS.

U slučaju prestanka Ugovora po bilo kojoj osnovi, iznajmljivač se odriče potraživati od TZ Kvarnera i TZ JLS naknadu troška nabave oznake kvalitete.

ČLANAK 6.

Iznajmljivač primjenjuje Kućni red za nositelje oznake kvalitete "Kvarner Family” u objektu za pružanje ugostiteljskih usluga smještaja u domaćinstvu. Standardizirani Kućni red za nositelje oznake kvalitete "Kvarner Family” nalazi se u prilogu ovog Ugovora i čini njegov sastavni dio.

ČLANAK 7.

TZ Kvarnera i TZ JLS će u okviru svojih promidžbenih aktivnosti promicati smještajne kapacitete s oznakom kvalitete "KVARNER FAMILY” putem:

* + službenih internetskih stranica
  + turističkih sajmova ili prezentacija
  + tiskanih materijala.

O svim navedenim aktivnostima, iznajmljivač će na upit biti obaviješten u TZ JLS.

ČLANAK 8.

Iznajmljivač tijekom trajanja ugovora neće imati nikakve dodatne troškove vezane uz promidžbu u sklopu projekta.

ČLANAK 9.

Nakon dodjele oznake kvalitete, iznajmljivač je dužan omogućiti Povjerenstvu provjeru objekta u vezi poštivanja utvrđenih kriterija.

Ukoliko Povjerenstvo utvrdi da iznajmljivač ne poštuje utvrđene kriterije, iznajmljivaču će se odrediti rok od 21 dana za ispravak nepravilnosti. Ukoliko nepravilnosti ne budu otklonjene u zadanom roku, ovaj Ugovor smatrat će se raskinutim istekom posljednjeg dana roka u kojem je iznajmljivač bio dužan otkloniti nepravilnosti.

ČLANAK 10.

Ukoliko iznajmljivač ne ispunjava uvjete preuzete ovim Ugovorom, dužan je po nalogu Povjerenstva ukloniti oznaku kvalitete s objekta kojem je dodijeljen. Ako to ne učini sam u roku od 7 dana od uručenja pisanog otkaza Ugovora, to će učiniti ovlaštena osoba TZ JLS, na što iznajmljivač potpisom ovog Ugovora izričito pristaje.

ČLANAK 11.

Ovaj Ugovor sklapa se na neodređeno vrijeme, a stupa na snagu danom potpisa.

ČLANAK 12.

Za sva pitanja koja nisu uređena ovim Ugovorom primjenjivat će se opći propisi kojima su regulirani obvezni odnosi u Republici Hrvatskoj.

ČLANAK 13.

Ugovorne strane suglasne su da će sporove iz ovog Ugovora rješavati sporazumno, a ukoliko to ne bude moguće, određuje se nadležnost stvarno nadležnog suda prema sjedištu iznajmljivača.

ČLANAK 14.

Ovaj Ugovor sastavljen je u šest (6) istovjetna primjerka od kojih svaka ugovorna strana nakon potpisa zadržava po dva (2) primjerka.

|  |  |
| --- | --- |
| Direktorica  TURISTIČKE ZAJEDNICE KVARNERA | IZNAJMLJIVAČ |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| Direktor/ Direktorica Ureda  TURISTIČKE ZAJEDNICE JLS |  |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |